Adele weer op die verhoog | Nuus24
Los Angeles – Die Britse sangeres Adele gaan vir die eerste keer in ‘n jaar weer op die verhoog wees wanneer sy by volgende maand se Oscar-toekennings optree.Adele sal haar Oscar-benoemde liedjie Skyfall by die 85ste Oscars sing, het die program se vervaardigers Woensdag gesê.Skyfall, die temalied vir nuutste James Bond-rolprent van dieselfde naam, is deur Adele en Paul Epworth geskryf. Dit is die eerste Bond-temalied sedert For Your Eyes Only in 1981 om vir ‘n Oscar benoem te word vir beste oorspronklike liedjie.Die vertoning op 24 Februarie sal Adele se eerste vertoning wees sedert verlede jaar se Grammy-toekennings in April.Adele het sedert die geboorte van haar eersteling in Oktober ‘n lae profiel gehandhaaf.“Dis ‘n eer om benoem te word en skrikwekkend, maar wonderlik om voor mense te sing wat al die jare my verbeelding aangegryp het,” het die 24-jarige in ‘n verklaring gesê.“Dit is iets wat ek nog nooit ervaar het nie en seker nooit weer sal ervaar nie.”Adele het tydens die Golden Globes ook die toekenning gewen vir die beste oorspronklike liedjie.– Volg Nuus24 op Twitter - Reuters